1790 m. JAV gyventojų surašymas
1790 metų JAV gyventojų surašymas – 1-asis gyventojų surašymas, vykęs Jungtinių Amerikos Valstijų teritorijoje. Surašymas prasidėjo 1790 m. rugpjūčio 2 d., vadovaujantis JAV Konstitucijos 1-ojo straipsnio 2-uoju skyriumi. Pagal surašymo duomenis, JAV gyventojų skaičius siekė 3 929 214 žmonių. Valstybės sekretorius Tomas Džefersonas ir prezidentas Džordžas Vašingtonas surašymo rezultatus vertino skeptiškai, manydami, jog tikrasis gyventojų skaičius buvo sumažintas.